GABLE โรดโชว์ “หาดใหญ่” คึกคัก ตอกย้ำผู้นำ “Tech Enabler”
GABLE เปิดเวทีโรดโชว์พบนักลงทุน “หาดใหญ่” ผลตอบรับคับคั่ง ตอกย้ำผู้นำ “Tech Enabler” ที่สามารถตอบโจทย์ลูกค้าที่ต้องการทำดิจิทัลทรานส์ฟอร์เมชั่นได้ครบวงจร
GABLE เปิดเวทีโรดโชว์พบนักลงทุน “หาดใหญ่” ผลตอบรับคับคั่ง ตอกย้ำผู้นำ “Tech Enabler” ที่สามารถตอบโจทย์ลูกค้าที่ต้องการทำดิจิทัลทรานส์ฟอร์เมชั่นได้ครบวงจร
17 เม.ย. 2566

ดร.ชัยยุทธ ชุณหะชา ประธานเจ้าหน้าที่บริหาร และ นางกิตยานี อัศวาณิชย์ รองประธานบริหารอาวุโสฝ่ายบัญชีและการเงิน บริษัท จีเอเบิล จำกัด (มหาชน) หรือ GABLE พร้อมด้วย นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่าย นำเสนอข้อมูลจีเอเบิลในฐานะผู้นำ “Tech Enabler” ที่สามารถตอบโจทย์ลูกค้าที่ต้องการทำดิจิทัลทรานส์ฟอร์เมชั่น (Digital Transformation) ได้อย่างครบวงจร ตามแผนการระดมทุนเสนอขายหุ้น IPO จำนวนรวมไม่เกิน 175 ล้านหุ้น มูลค่าที่ตราไว้หุ้นละ 1 บาท โดยนักลงทุนให้การตอบรับอย่างดีเยี่ยม